ToekomsVenster: Geld is ook saadFoto: Pixabay/Pexels.com “Vereer die Here met offerandes uit al wat jy besit en met die beste uit jou oes, dan sal jou skure oorvol wees en jou parskuipe oorloop van die wyn.” – Spreuke 3:9–10 In 1 Korintiërs 16:1-4 bied Paulus goeie praktiese riglyne wanneer dit kom by die gemeente kollekte. Vers 2 verklaar dat elkeen elke Sondag na sy vermoë tuis iets opsy moet sit. Dus moet GEE ’n lewenstyl wees vir alle gelowiges. Beplan en prioritiseer weekliks jou liefdesgawe. In die Nuwe Testament verwys Paulus na geld as “saad”. Alhoewel saad baie eienskappe het, verwys ek graag hier na drie van daardie eienskappe. Een van die eienskappe is “net dit wat jy saai, sal jy maai.” Nog ’n eienskap is dat “jy altyd meer oes as wat jy geplant het.” Verder oes jy altyd “in ’n ander seisoen as wanneer jy gesaai het.” As geld as saad gesien word, beteken dit dat die saaier (die boer) nou die bepaler word wanneer dit by saai kom. Baie dankie Here vir die voorreg wat ek het om in U koninkryk te kan belê en ook ander te kan seën.